Vrou en haar baba aangerand in huis | Netwerk24
Deur Andrea Küsel 30 Mei 2019 19:53
’n Ma en haar 18 maande oue baba is Donderdagoggend in hul huis in Scottsville, Pietermaritzburg, aangerand.
Die vrou en haar babaseuntjie was glo omstreeks 08:00 by hul huis toe drie onbekende mans daar ingekom en hulle gegryp het,” sê kapt. Nqobile Gwala, polisiewoordvoerder in KwaZulu-Natal.
Gwala sê die vrou en die baba is gewurg en die ma se hande is met kleefband vasgebind.
“Die rowers het die kluis, met ’n onbekende bedrag geld in, uit die muur verwyder. Hulle het ook juwele gesteel,” sê Gwala.
Russel Meiring, woordvoerder van die nooddiens ER24, sê die ma en kind het ligte tot matige beserings opgedoen.
“Hulle is eers op die toneel behandel voordat hulle na ’n nabye private hospitaal gebring is.”
Meer oor: Pietermaritzburg | Huisroof | Aanranding
Rower gaan sit vir agt jaar